โสมชบาจ๊ะจ๋า 19/11/61
พระเจ้าวรวงศ์เธอ พระองค์เจ้า โสมสวลี พระวรราชาทินัดดามาตุ เสด็จทอดพระเนตร แฟชั่นการกุศล ชุด KHARISMA ที่สถาบันออกแบบนานาชาติ ชนาพัฒน์ วันที่ 19 พ.ย. เวลา 14.30 น.,วินท์ ภักดีจิตต์ ทนายใหญ่เบเคอร์ แอนด์ แมคเคนซี่ ยิ้มฟันขาวตัดผิว เมื่อมีชื่อติด 1 ใน 100 สุดยอด lawyers ไทย--รายการเพื่อนให้เลี้ยง และเลี้ยงให้ จึงยาวเหยียดข้ามปี,มีการแชร์รายชื่อ 50 อันดับมหาเศรษฐีไทยในโซเชียล ทำให้เจ้าสัว ชูชาติ เพ็ชรอำไพ แห่งเมืองไทยแคปปิตอล (MTC) ซึ่งติดอันดับ 31 ยิ้มแป้น เมื่อมีคนส่งข้อความยินดีกระหน่ำ--แต่จะยิ้มมากกว่านี้ ถ้าเอาการจัดอันดับใหม่ ที่เลื่อนขึ้นมาแล้ว มาแชร์แทนของปี 2015 น่ะนะ,ส่วนหนุ่มหน้าขรึม แต่ไหว้สวย กิตติ สิงหาปัด เพิ่งยอมปล่อยยิ้มออกมาบ้าง เมื่อรายการข่าวสามมิติ ได้รับรางวัลช่อสะอาด,ต้อนรับปีใหม่ ชัยรัตน์ เพชรดากูล จัดกระเช้าของขวัญกว่า 100 แบบมาให้เลือก ในงาน Blissful Hampers 2019 โดยมีบริการสั่งผ่านแอปพลิเคชัน และกูร์เมต์ มาร์เก็ต และ โฮม เฟรช มาร์ท พร้อมดีลิเวอรี จนถึง 15 ม.ค.ปี 62,สวดอภิธรรม เชาว์ ทองมา อดีตผู้ว่า กสท. หรือ พระเชาว์ เขมโก ถึง 21 พ.ย.--พระราชทานเพลิง 22 พ.ย. เวลา 17.00 น. ที่วัดมกุฏกษัตริย์ฯ,หลังพิธีนมัสการไว้อาลัยแบบคริสเตียน เพื่อนๆรุ่น 95 วัฒนาวิทยาลัย ที่ยังรักกันเหนียวแน่น ก็ช่วยกันจัดพิธีฌาปนกิจ คัทลียา นุดล ที่วัดมกุฏกษัตริย์ฯ 19 พ.ย. เวลา 18.00 น.,พอลูกชายคนเดียว สุรีย์ประพัทธ์ บุนนาค ได้เป็นศิษย์การบินนานาชาติสมใจ แม้ว่าลูกจะต้องไปอยู่นครพนม แต่มารดา สุริยาภา บุนนาค ก็ชื่นใจ,จับลูกโบว์ลิ่งยังไม่ค่อยจะไหวเพราะกลัวเล็บหัก แต่ นุชนาถ วสุรัตน์ ก็ไม่อิดเอื้อนเมื่อต้องจัดโบว์ลิ่งการกุศล ฉลองครบ 20 ปี สมาคมติดตามพัฒนาสตรีในประเทศไทย วันที่ 16 ธ.ค. ที่บลูโอ รีธึม แอนด์ โบว์ล สยามพารากอน--ตอนนี้ คุณนุช จึงนัดเพื่อนไปซ้อมท่าสวย ไว้โชว์ลีลาล้างท่อในวันแข่ง,จากคนยิ้มยาก (แต่ยังด่าได้ไฟแลบถ้าโมโห) มายามนี้ ทุกครั้งที่ถูกถ่ายรูป หม่อมเต่า– ม.ร.ว.จัตุมงคล โสณกุล จะขอเช็กรูปก่อน ว่ากลายเป็นเต่ายิ้มหรือยัง และขอซ่อมทันที ถ้ารูปออกมาเป็นเต่าแสยะยิ้มแบบเมื่อก่อน.,โสมชบา
มีการแชร์รายชื่อ 50 อันดับมหาเศรษฐีไทยในโซเชียล ทำให้เจ้าสัว ชูชาติ เพ็ชรอำไพ แห่งเมืองไทยแคปปิตอล (MTC) ซึ่งติดอันดับ 31 ยิ้มแป้น เมื่อมีคนส่งข้อความยินดีกระหน่ำ--แต่จะยิ้มมากกว่านี้
วินท์ ภักดีจิตต์,มหาเศรษฐีไทย,ชูชาติ เพ็ชรอำไพ,กิตติ สิงหาปัด,โสมชบาจ๊ะจ๋า